Гісторыя Праваслаўнай царквы на Беларусі, якая бярэ свой пачатак ад заснавання Полацкай епіскапскай кафедры ў 992 годзе, налічвае ўжо больш за тысячу гадоў. Мінская епархія ў 1993 годзе святкавала сваё двухсотгоддзе. Для нас могуць здавацца тыя дзвесце гадоў існавання Мінскай епархіі надзвычай малым тэрмінам. Але гэта толькі на першы погляд. Бо ў гісторыі Царквы Хрыстовай часавыя вымярэнні нібы адыходзяць на другі план, каб уважліваму, малітоўнаму позірку адкрылася чарада ўвасабленняў Промыслу Божага аб добраўладкаванні Святой Царквы і аб выратаванні яе верных чадаў.